Pujada al Pòrt de Salau
La Pujada al Pòrt de Salau o Pojada (en catalan: Pujada al Port de Salau) es un eveniment festiu que celebra cada an l'amistat occitano-catalana al Pòrt de Salau, endrech que unís lo Palhars Sobeiran amb l'Occitània ariegesa. La primièra Pujada se debanèt en 1988 capitanejada pel Cercle d'Afrairament Occitanocatalan (CAOC). 

La Pujada se realiza cada primièr dimenge d'agost e i participan los cònsols de totas doas comarcas, en reivindicar aital una longa tradicion de relacions transfrontalièras.

Aprèp una bèla caminada de cada costat (doas oras e mièja de camin pels occitans e tres quarts d'ora pels catalans), los actes d'afrairament se fan amb d'escambis de produches tipics de totes dos versants (formatge, vins, alcoòl, còcas, chocolat, saucissas e botifarras) e a l'encòp de danças occitanas e catalanas, amb d'acordeonistas d'ambedós païses.

Durant lo 25en anniversari de la Pujada, i foguèt installada una placa commemorativa pel prètzfach portat a tèrme per l'ancian president del CAOC, Enric Garriga i Trullols, qu'èra mòrt l'annada anteriora.

En 2014, la 27ena edicion de l'escambi comptèt sus la participacion de la seccion palharesa de l'ANC.

Referéncias 

Tradicion occitana
Tradicion catalana
Occitanisme
Catalanisme